CELEX: 62009CN0493
Language: da
Date: 2009-12-01 00:00:00
Title: Sag C-493/09: Sag anlagt den 1. december 2009 — Europa-Kommissionen mod Den Portugisiske Republik

13.2.2010   
            
            
               DA
            
            
               Den Europæiske Unions Tidende
            
            
               C 37/21
            
         Sag anlagt den 1. december 2009 — Europa-Kommissionen mod Den Portugisiske Republik
   (Sag C-493/09)
   2010/C 37/25
   Processprog: portugisisk
   
      Parter
   
   
      Sagsøger: Europa-Kommissionen (ved R. Lyal og M. Afonso, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 63 TEUF og EØS-aftalens artikel 40, idet den pålægger udbytte modtaget af ikke-hjemmehørende pensionsfonde en højere skattesats end den sats, der pålægges udbytte modtaget af pensionsfonde, som har hjemsted på det portugisiske område.
            
         
               —
            
            
               Den Portugisiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I henhold til bestemmelserne i skattefordelsordningen (Estatuto dos Benefícios Fiscais, EBF) og lov om indkomstbeskatning af juridiske personer (Código do Imposto sobre o Rendimento das Pessoas Colectivas, CIRC) er udbytte som udbetales til pensionsfonde, der er oprettet og driver virksomhed i henhold til den portugisiske lovgivning, fuldt ud fritaget for indkomstbeskatningen af juridiske personer (herefter »IRC«), hvorimod udbytte, der udbetales til ikke-hjemmehørende pensionsfonde, er undergivet IRC med en sats på mellem 20 og 10 %, afhængig af om der er en bilateral aftale mellem Portugal og etableringsmedlemsstaten, og i givet fald af klausulerne heri. Denne IRC opkræves i form af kildebeskatning med frigørende virkning.
   Den forskelsbehandling, som den portugisiske skattelovgivning indeholder til skade for ikke-hjemmehørende pensionsfonde, gør det mindre rentabelt og attraktivt at investere i disse fonde end i portugisiske fonde. Nævnte skatteordning udgør derfor en restriktion, der er forbudt i medfør af artikel 63 TEUF og EØS-aftalens artikel 40.
   Forskelsbehandlingen af de ikke-hjemmehørende pensionsfonde, der har negative konsekvenser for konkurrencen på Den Europæiske Unions finansielle markeder og for afkastet af pensionsfondes investeringer, kan ikke begrundes i nogle af de hensyn, som Den Portugisiske Republik har anført.